CELEX: 62021TN0310
Language: da
Date: 2021-06-02 00:00:00
Title: Sag T-310/21: Sag anlagt den 2. juni 2021 — Air Canada mod Kommissionen

19.7.2021   
            
            
               DA
            
            
               Den Europæiske Unions Tidende
            
            
               C 289/48
            
         
      Sag anlagt den 2. juni 2021 — Air Canada mod Kommissionen
      (Sag T-310/21)
      (2021/C 289/65)
      Processprog: engelsk
      
         Parter
      
      
         Sagsøger: Air Canada (Saint Laurent, Quebec, Canada) (ved advokaterne T. Soames og I. Z. Prodromou Stamoudi samt barrister T. Johnston)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den Europæiske Union, repræsenteret ved Kommissionen, tilpligtes at erstatte det tab, som Air Canada har lidt på grund af Kommissionens manglende betaling af morarenter og renters rente, der skyldes i henhold til artikel 266, TEUF, med henblik på at opfylde dom af 16. december 2015, Air Canada mod Kommissionen (sag T-9/11), og derfor betale følgende beløb i henhold til artikel 266, stk. 2, TEUF, artikel 268 TEUF og artikel 340 TEUF:
                  
                              —
                           
                           
                              et beløb svarende til det morarentebeløb, der skal betales, dvs. renter af beløbet på 21,037,500.00 EUR til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 % for perioden fra den 10. februar 2011 til den 8. februar 2016, fratrukket det allerede udbetalte garanterede afkast på 468 540,80EUR, hvilket fører til et beløb på 4 264 896,70 EUR, eller i mangel heraf, til en rentesats, som Retten finder passende,
                           
                        
                              —
                           
                           
                              et beløb svarende til det rentebeløb, der skal betales af beløbet på 4 264 896,70EUR til den faste sats, for perioden fra den 9. februar 2016 til datoen for anvendelsen af renten (den 4. februar 2021), til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 %, hvilket fører til et beløb på 958 550,14 EUR (eller i mangel heraf, til en rentesats og for den periode, som Retten finder passende), og
                           
                        
                              —
                           
                           
                              et beløb svarende til de renters rente, der skal betales af beløbet af ubetalte renter af det skyldige beløb på datoen for anvendelsen af renten (EUR 4 264 896,70 + EUR 958 550,14 = EUR 5 223 446,84), eller et andet beløb, som Retten finder passende) for perioden fra den 5. februar 2021 til den dato, hvor Kommissionen tilbagebetaler Air Canada det rentebeløb, der skyldes, til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 %, eller i mangel heraf, for den periode og til en rentesats, som Retten finder passende.
                           
                        
            
                  —
               
               
                  I øvrigt og/eller subsidiært annulleres den anfægtede afgørelse.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at Den Europæiske Union uden for kontrakt er forpligtet til at betale visse beløb i udestående renter. Sagsøgeren har gjort gældende, at Kommissionen den 8. februar 2016 udbetalte et rentebeløb til sagsøgeren for at afspejle det »garanterede afkast« på en af sagsøgeren foretaget midlertidig betaling den 10. februar 2011. Sagsøgeren har anført, at det »garanterede afkast« ikke afspejlede sagsøgerens tilgodehavender for morarenter. Sagsøgeren har derfor gjort gældende, at Kommissionen har tilsidesat artikel 268 TEUF, og nedlagt påstand om, at Kommissionen tilpligtes at tilbagebetale morarenter og renters rente.
               
            
                  2.
               
               
                  Andet anbringende om, at anvendelsen af renten ikke var forældet, og at Retten derfor skal annullere Kommissionens afgørelse af 25. marts 2021 (1).
               
            
         (1)  Ref. Ares(2021)2113744 af 25.3.2021.